Doha

Doha (basa Arab: الدوحة;, Ad-Dawḥah) iku kutha krajan Qatar kang ana ing Lempongan Pèrsi. Sing ndunungi gunggungé 339.847 jiwa (sensus 2004). Koordinaté ya iku . Ing kutha iki ana Papan Anggegana Internasional Doha lan indhustri-indhustri palengaan lan perikanan kang gedhé. Doha diyasa mawa jeneng Al-Bida nalika taun 1850. Taun 1883, rakyat Qatar sangisoré pimpinan Sheikh Qassim, ngalahaké wadyabala Karajan Ottoman sajeroning sawijining peperangan ing kutha iki. Nalika taun 1916, Doha dadi kutha krajan protektorat Britania ing Qatar. Pangèksporan lenga saka Doha diwiwiti taun 1949. Wangunan Government House kang saiki dianggep lambang kutha, dibukak taun 1969. Nalika Qatar mardika taun 1971, Doha tetep dadi kutha krajan. Doha dadi tuan rumah Asian Games kaping-15 ing wulan Dhésèmber 2006. Kutha iki dadi tuan rumah Universitas Qatar uga kampus sekolah bisnis HEC Paris.